XENQIET IL-QALB Xenqiet il-qalb bħal toroq dojoq żgħar ma, jwasslu mkien; imdawla biss minn felli qamar sfajjar għal ftit waqtiet; u jerġgħu mudlamin daqs kenn il-qabar. Xenqiet il-qalb ftit ħolm f'siegħat in-ngħas, bla saħħa xejn; thewdin ta' moħħ miġnun li f'ħin is-serħ ma jsibx mistrieħ; jinfetħu dlonk l-għajnejn u jsibu d-dlam. Xenqiet il-qalb bħal ħjut ta' kobba mħabbla, truf imgerrfxin; tiġbed biex tħoll u l-għoqod joktru sfiq, taħwid bla tmiem; ħela ta' żmien li ma jissarraf f'xejn.